CELEX: 62008CA0274
Language: el
Date: 2009-10-29 00:00:00
Title: Υπόθεση C-274/08: Απόφαση του Δικαστηρίου (τέταρτο τμήμα) της 29ης Οκτωβρίου 2009 — Επιτροπή των Ευρωπαϊκών Κοινοτήτων κατά Βασιλείου της Σουηδίας (Παράβαση κράτους μέλους — Οδηγία 2003/54/ΕΚ — Άρθρο 15, παράγραφος 2 — Άρθρο 23, παράγραφος 2 — Εσωτερική αγορά ηλεκτρικής ενέργειας — Προηγούμενη έγκριση των μεθοδολογιών οι οποίες χρησιμοποιούνται για τον υπολογισμό ή τον καθορισμό των όρων για τη σύνδεση και την πρόσβαση στα εθνικά δίκτυα, συμπεριλαμβανομένων των τιμολογίων μεταφοράς και διανομής — Εθνική ρυθμιστική αρχή)

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/8
            
         Απόφαση του Δικαστηρίου (τέταρτο τμήμα) της 29ης Οκτωβρίου 2009 — Επιτροπή των Ευρωπαϊκών Κοινοτήτων κατά Βασιλείου της Σουηδίας
   (Υπόθεση C-274/08) (1)
   
   (Παράβαση κράτους μέλους - Οδηγία 2003/54/ΕΚ - Άρθρο 15, παράγραφος 2 - Άρθρο 23, παράγραφος 2 - Εσωτερική αγορά ηλεκτρικής ενέργειας - Προηγούμενη έγκριση των μεθοδολογιών οι οποίες χρησιμοποιούνται για τον υπολογισμό ή τον καθορισμό των όρων για τη σύνδεση και την πρόσβαση στα εθνικά δίκτυα, συμπεριλαμβανομένων των τιμολογίων μεταφοράς και διανομής - Εθνική ρυθμιστική αρχή)
   2009/C 312/12
   Γλώσσα διαδικασίας: η σουηδική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: B. Schima και P. Dejmek)
   
      Καθού: Βασίλειο της Σουηδίας (εκπρόσωπος: A. Falk)
   
      Αντικείμενο
   
   Παράβαση κράτους μέλους — Παράβαση των άρθρων 15, παράγραφος 2, στοιχεία β' και γ’, και 23, παράγραφος 2, στοιχείο α’, της οδηγίας 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ (ΕΕ L 176, σ. 37) — Παράλειψη εγγυήσεως του απαιτούμενου λειτουργικού διαχωρισμού μεταξύ των συμφερόντων διανομής και παραγωγής σε μια κάθετα ολοκληρωμένη επιχείρηση — Παράλειψη αναθέσεως στις ρυθμιστικές αρχές του καθορισμού της εγκρίσεως των μεθοδολογιών που χρησιμοποιούνται για τον υπολογισμό ή τον καθορισμό των προϋποθέσεων συνδέσεως και προσβάσεως στα εθνικά δίκτυα
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο της Σουηδίας,
               
                           —
                        
                        
                           παραλείποντας να θεσπίσει τις αναγκαίες διατάξεις για να εξασφαλίσει τον λειτουργικό διαχωρισμό, σε μια κάθετα ολοκληρωμένη επιχείρηση, μεταξύ των συμφερόντων διανομής και παραγωγής, σύμφωνα με το άρθρο 15, παράγραφος 2, στοιχεία β' και γ’, της οδηγίας 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ, και
                        
                     
                           —
                        
                        
                           παραλείποντας να καταστήσει τη ρυθμιστική αρχή υπεύθυνη για τον καθορισμό ή την έγκριση, πριν από την έναρξη ισχύος τους, τουλάχιστον των μεθοδολογιών οι οποίες χρησιμοποιούνται για τον υπολογισμό ή τον καθορισμό των όρων και των προϋποθέσεων για τη σύνδεση και την πρόσβαση στα εθνικά δίκτυα, συμπεριλαμβανομένων των τιμολογίων μεταφοράς και διανομής, σύμφωνα με το άρθρο 23, παράγραφος 2, στοιχείο α’, της οδηγίας, 2003/54, παρέβη τις υποχρεώσεις που υπέχει από την οδηγία αυτή.
                        
                     
         
               2)
            
            
               Καταδικάζει το Βασίλειο της Σουηδίας στα δικαστικά έξοδα.
            
         
      (1)  ΕΕ C 236 της 13.9.2008.